Population

In le senso le plus commun del parola, un population es le collection de gente – o organismos de un particular specie – vivente in un certe area geographic.

Le populationes es studiate in plure manieras e in multe disciplinas. In le dynamica de populationes se studia le dimension, etate e structura sexual, mortalitate, comportamento reproductive, e crescimento de populationes. Le demographia es le studio del dynamica de populationes human. Altere aspectos se studia in le sociologia, economia, e geographia. Le populationes de flora e fauna es studiate in le biologia, particularmente in le brancas del ecologia, del biologia de populationes, e del genetica de populationes.

In le biologia, un population denota un gruppo cuje membros se reproduce primarimente o exclusivemente inter se, normalmente como resultato de isolation physic, ben que biologicamente illos pote propagar se con qualcunque membro del specie.

Le densitate de population es un mesura del numero de gente o organismos per unitate de area. Le variationes pote exprimer le population per unitate de area habitabile e habitate, productive (o possibilemente productive), o cultivate. Un particular area de terra ha un optimo ecologic, i.e. le maxime population que illo pote supportar.

Le scientistas generalmente crede que le concepto de optimo ecologic es applicabile etiam al population human del Terra, e que le crescimento del population, sin controlo, pote causar un catastrophe malthusian. Alcun religiones disputa iste vista.

Popular, como verbo, significa le processo de facer crescer le population un area geographic, como per procreation o immigration.

 Vide etiam 

 Dispersion biologic
 Lista de paises per population
 Superpopulation
 Population del mundo

Categoria:Biologia
Categoria:Ecologia
Categoria:Economia
Categoria:Geographia human
Categoria:Sociologia